Document ID: 32002R2066

Κανονισμός (ΕΚ) αριθ. 2066/2002 της Επιτροπής
της 21ης Νοεμβρίου 2002
σχετικά με τη συμπλήρωση του παραρτήματος του κανονισμού (ΕΚ) αριθ. 2400/96 για την εγγραφή ορισμένων ονομασιών στο "Μητρώο προστατευόμενων ονομασιών προέλευσης και προστατευόμενων γεωγραφικών ενδείξεων" που προβλέπεται στον κανονισμό (ΕΟΚ) αριθ. 2081/92 του Συμβουλίου για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (Carne de Bovino Cruzado dos Lameiros do Barroso, Pruneaux d' Agen - Pruneaux d'Agen mi-cuits, Carciofo romanesco del Lazio, Ακτινίδιο Πιερίας, Μήλο Καστοριάς, Welsh Beef)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2081/92 του Συμβουλίου, της 14ης Ιουλίου 1992, για την προστασία των γεωγραφικών ενδείξεων και των ονομασιών προέλευσης γεωργικών προϊόντων και των τροφίμων(1), όπως τροποποιήθηκε τελευταία από τον κανονισμό (ΕΚ) αριθ. 2796/2000 της Επιτροπής(2), και ιδίως το άρθρο 6 παράγραφοι 3 και 4,
Εκτιμώντας τα ακόλουθα:
(1) Σύμφωνα με το άρθρο 5 του κανονισμού (ΕΟΚ) αριθ. 2081/92, η Πορτογαλία έχει διαβιβάσει στην Επιτροπή αίτηση για να καταχωρισθεί ως γεωγραφική ένδειξη η ονομασία "Carne de Bovino Cruzado dos Lameiros do Barroso", η Γαλλία έχει διαβιβάσει στην Επιτροπή αίτηση για να καταχωρισθεί ως γεωγραφική ένδειξη η ονομασία "Pruneaux d'Agen - Pruneaux d'Agen mi-cuits", η Ιταλία έχει διαβιβάσει στην Επιτροπή αίτηση για να καταχωρισθεί ως γεωγραφική ένδειξη η ονομασία "Carciofo Romanesco del Lazio", η Ελλάδα έχει διαβιβάσει στην Επιτροπή δύο αιτήσεις για να καταχωρισθούν ως γεωγραφικές ενδείξεις οι ονομασίες "Ακτινίδιο Πιερίας" και "Μήλο Καστοριάς", ενώ το Ηνωμένο Βασίλειο έχει διαβιβάσει στην Επιτροπή αίτηση για να καταχωρισθεί ως γεωγραφική ένδειξη η ονομασία "Welsh Beef".
(2) Σύμφωνα με το άρθρο 6 παράγραφος 1 του εν λόγω κανονισμού, διαπιστώθηκε ότι οι αιτήσεις είναι σύμφωνες με τον κανονισμό αυτό και, ειδικότερα, ότι σε αυτές περιλαμβάνονται όλα τα στοιχεία που προβλέπονται στο άρθρο 4.
(3) Σύμφωνα με το άρθρο 7 του κανονισμού (ΕΟΚ) αριθ. 2081/92, δεν διαβιβάστηκε στην Επιτροπή καμία ένσταση μετά τη δημοσίευση των ονομασιών που περιλαμβάνονται στο παράρτημα του παρόντος κανονισμού στην Επίσημη Εφημερίδα των Ευρωπαϊκών Κοινοτήτων(3).
(4) Εν τω μεταξύ, το όνομα του αιτούντα ομίλου "Welsh Beef Promotions" αντικαταστάθηκε το "Welsh Lamb and Beef Promotions Ltd".
(5) Ως εκ τούτου, οι ονομασίες αυτές πρέπει να εγγραφούν στο "Μητρώο προστατευόμενων ονομασιών προέλευσης και προστατευόμενων γεωγραφικών ενδείξεων" και κατά συνέπεια να προστατεύονται σε κοινοτικό επίπεδο ως γεωγραφικές ενδείξεις ή ονομασίες προέλευσης.
(6) Το παράρτημα του παρόντος κανονισμού συμπληρώνει το παράρτημα του κανονισμού (ΕΚ) αριθ. 2400/96 της Επιτροπής(4), όπως τροποποιήθηκε τελευταία από τον κανονισμό (ΕΚ) αριθ. 1495/2002(5),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΚ) αριθ. 2400/96 συμπληρώνεται με τις ονομασίες που περιλαμβάνονται στο παράρτημα του παρόντος κανονισμού και οι εν λόγω ονομασίες εγγράφονται στο "Μητρώο προστατευόμενων ονομασιών προέλευσης και προστατευόμενων γεωγραφικών ενδείξεων", ως προστατευόμενες γεωγραφικές ενδείξεις (ΠΓΕ), όπως προβλέπεται στο άρθρο 6 παράγραφος 3 του κανονισμού (ΕΟΚ) αριθ. 2081/92.
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Νοεμβρίου 2002.

Labels: 3
17
6